Държавен вестник, бр. 76, 2021 г., стр. 21

БРОЙ  76	
Д Ъ Р Ж А В Е Н  В Е С Т Н И К 	
СТР.  21  
Глава 6.1 - Разпоредби за конструкцията и изпитването на опаковките 
583 
6.1.4.13.1 
Кутията е изработена от подходящ пластмасов материал и е с достатъчна здравина в зависимост от 
капацитета и предназначението. Кутията трябва да бъде устойчива на стареене и разграждане, причинено 
от веществото, което се намира в тях, или от ултравиолетово лъчение. 
6.1.4.13.2 
Кутията от пенообразна пластмаса се състои от две части, изработени от формован пенообразен 
пластмасов материал, долна част, съдържаща кухини за вътрешните опаковки, и горна част, покриваща и 
свързана с долната част. Горните и долните части трябва да бъдат проектирани така, че вътрешните 
опаковки да се напасват плътно. Капачката на всяка вътрешна опаковка не трябва да бъде в контакт с 
вътрешната част на горната плоскост на кутията. 
6.1.4.13.3 
При изпращане кутията от пенообразна пластмаса се затваря със самозалепваща се лента с достатъчна 
якост на опън, за да се предотврати отварянето на кутията.  Залепващата лента трябва да е устойчива на 
атмосферни влияния и лепилото да е съвместимо с пенообразния пластмасов материал на кутията. Могат 
да се използват други затварящи механизми, които са също толкова ефективни. 
6.1.4.13.4 
Ако е необходима защита срещу ултравиолетово лъчение за кутиите от твърда пластмаса, тя се осигурява 
чрез добавяне на сажди или други подходящи пигменти или инхибитори. Тези добавки трябва да бъдат 
съвместими със съдържанието и да запазят ефективността си през целия срок на годност на кутията. 
Когато се използват сажди, пигменти или инхибитори, различни от използваните в производството на 
изпитвания тип конструкция, повторното изпитване може да бъде отменено, ако съдържанието на сажди 
не надвишава 2% от масата или ако съдържанието на пигменти не надвишава 3% от масата; 
съдържанието на инхибитори на ултравиолетовото лъчение не е ограничено. 
6.1.4.13.5 
Добавки, които служат за цели, различни от защита срещу ултравиолетово лъчение, могат да бъдат 
включени в състава на пластмасовия материал, при условие че не оказват неблагоприятно въздействие 
върху химичните и физичните свойства на материала на кутията. При такива обстоятелства повторното 
изпитване може да бъде отменено. 
6.1.4.13.6 
Кутиите от твърда пластмаса са със затварящи устройства, изработени от подходящ материал с 
достатъчна здравина и проектирани така, че да се предотврати неволно отваряне на кутията. 
6.1.4.13.7 
Максимална нетна маса: 4H1: 60 kg 
4H2: 400 kg 
 
6.1.4.14 
Кутии от стомана, алуминий или друг метал 
4A кутии от стомана 
4B кутии от алуминий 
4N кутии от метал, различен от стомана или алуминий 
6.1.4.14.1 
Якостта на метала и конструкцията на кутията са съобразени с капацитета на кутията и предназначението й. 
6.1.4.14.2 
Кутиите се облицоват с фазер или филцови опаковъчни елементи или имат вътрешна облицовка или 
покритие от подходящ материал, според необходимостта. Ако се използва двуслойна метална обшивка, се 
предприемат стъпки за предотвратяване навлизането на вещества, по-специално взривни вещества, във 
вдлъбнатините на спойките. 
6.1.4.14.3 
Затварящият механизъм може да бъде от всякакъв подходящ вид; той трябва да бъде обезопасен за нормални 
условия на превоз. 
6.1.4.14.4 
Максимална нетна маса: 400 kg. 
 
6.1.4.15 
Текстилни торби 
5L1 
без вътрешна обшивка или покритие 
5L2   непропускливи 
5L3 
водоустойчиви 
6.1.4.15.1 
Използваният текстил трябва да бъде с добро качество. Якостта на плата и конструкцията на торбата 
трябва да са съобразени с капацитета на торбата и предназначението й. 
6.1.4.15.2 
Торби, непропускливи, 5L2: торбата следва да бъде непропусклива, например чрез използване на: 
.1 хартия, свързана към вътрешната повърхност на торбата с водоустойчиво лепило, като например битум; 
или 
.2 найлоново фолио, свързано с вътрешната повърхност на торбата; или 
.3 един или повече вътрешни слоя, изработени от хартия или найлонов материал. 
6.1.4.15.3 
Торби, водоустойчиви, 5L3: за да се предотврати навлизането на влага, торбата трябва да бъде 
водонепромокаема, например чрез използване на: 
.1  отделни вътрешни обшивки от водоустойчива хартия (като восъчна крафт-хартия, насмолена хартия 
или крафт-хартия с найлоново покритие); или 
.2 найлоново фолио, свързано с вътрешната повърхност на торбата; или 
.3 един или повече вътрешни слоя, изработени от найлонов материал. 
Глава 6.1 - Разпоредби за конструкцията и изпитването на опаковките 
584 
6.1.4.15.4 
   Максимална нетна маса: 50 kg. 
6.1.4.16 
 Торби от тъкана пластмаса 
5H1   без вътрешна обшивка или покритие 
5H2   непропускливи 
5H3   водоустойчиви 
6.1.4.16.1 
Торбите се изработват от опънати ленти или монофиламенти от подходящ найлонов материал. Якостта на 
използвания материал и конструкцията на торбата трябва да съответстват на капацитета на торбата и 
предназначението й. 
6.1.4.16.2 
Ако платът е плоско изтъкан, торбите се изработват чрез пришиване или по друг начин, гарантиращ 
затваряне на дъното и едната страна. Ако платът е изтъкан тръбовидно, торбата се затваря чрез 
пришиване, тъкане или друг също толкова здрав метод на затваряне. 
6.1.4.16.3 
Торби, непропускливи, 5H2: торбата следва да бъде непропусклива, например чрез: 
.1 хартия или найлоново фолио, свързани с вътрешната повърхност на торбата; или 
.2 един или повече отделни вътрешни слоеве, изработени от хартия или найлонов материал. 
6.1.4.16.4 
Торби, водоустойчиви, 5H3: за да се предотврати навлизането на влага, торбата трябва да бъде 
водонепромокаема, например чрез: 
.1  отделни вътрешни обшивки от водоустойчива  хартия (като восъчна крафт-хартия, двойно насмолена 
крафт-хартия или крафт-хартия с найлоново покритие); или 
.2 найлоново фолио, свързано с вътрешната или външната повърхност на торбата; или 
.3 една или повече вътрешни найлонови обшивки. 
6.1.4.16.5 
 Максимална нетна маса: 50 kg. 
6.1.4.17 
Торби от найлоново фолио 
5H4 
6.1.4.17.1 
Торбите са изработени от подходящ найлонов материал. Якостта на използвания материал и 
конструкцията на торбата трябва да съответстват на капацитета на торбата и предназначението й. 
Спойките и затварящите механизми трябва да издържат на натиск и удари, които могат да възникнат при 
нормални условия на превоз. 
6.1.4.17.2 
 Максимална нетна маса: 50 kg. 
6.1.4.18 
Хартиени торби 
5M1   многостенни 
5M2   многостенни, водоустойчиви 
6.1.4.18.1 
Торбите са изработени от подходяща крафт-хартия или от еквивалентна хартия с най-малко три слоя, 
средният от които може да бъде мрежеста покривка, залепена към най-външния слой. Якостта на хартията 
и конструкцията на торбите трябва да съответстват на капацитета на торбата и предназначението й. 
Спойките и затварящите механизми следва да бъдат непропускливи. 
6.1.4.18.2 
Торби 5M2: за да се предотврати навлизането на влага, торбата с четири или повече слоя се прави 
водоустойчива чрез използването на водоустойчив слой като един от двата най-външни слоя или 
водоустойчива преграда, изработена от подходящ защитен материал между двата най-външни слоя; 
торбата с три слоя се прави водоустойчива чрез използването на водоустойчив слой като най-външен 
слой. Когато съществува опасност веществото в торбата да реагира с влага или когато е опаковано във 
влажно състояние, до веществото също се поставя водоустойчив слой или преграда, като например 
двойно насмолена крафт-хартия, крафт-хартия с найлоново покритие, найлоново фолио, свързано с 
вътрешната повърхност на торбата, или един или повече вътрешни найлонови слоя. Спойките и 
затварящите механизми следва да бъдат водонепроницаеми. 
6.1.4.18.3 
Максимална нетна маса: 50 kg. 
6.1.4.19 
 Композитни опаковки (пластмасов материал) 
6HA1   пластмасов съд с външен стоманен варел 
6HA2  пластмасов съд с външна стоманена щайга или кутия 
6HB1   пластмасов съд с външен алуминиев варел 
6HB2   пластмасов съд с външна алуминиева щайга или кутия 
6HC 
   пластмасов съд с външна дървена кутия 
6HD1  пластмасов съд с външен варел от шперплат 
6HD2  пластмасов съд с външна кутия от шперплат